2001/700/EY: Komission päätös, tehty 17 päivänä syyskuuta 2001, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta hunajan tuonnin osalta (ETA:n kannalta merkityksellinen teksti) (tiedoksiannettu numerolla K(2001) 2666)



Virallinen lehti nro L 256 , 25/09/2001 s. 0014 - 0016



Komission päätös, tehty 17 päivänä syyskuuta 2001, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta hunajan tuonnin osalta (tiedoksiannettu numerolla K(2001) 2666) (ETA:n kannalta merkityksellinen teksti) (2001/700/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna komission päätöksellä 1999/724/EY(2), ja erityisesti sen 10 artiklan 2 kohdan a alakohdan, sekä katsoo seuraavaa: (1) Komission päätöksen 94/278/EY(3), sellaisena kuin se on viimeksi muutettuna päätöksellä 2001/158/EY(4), liitteen XIV osassa laaditaan luettelo kolmansista maista, joista jäsenvaltioiden on sallittava hunajan tuonti. (2) Puola ja Sambia ovat toimittaneet hunajaa koskevan suunnitelman, jossa annetaan takeet neuvoston direktiivin 96/23/EY(5) liitteessä 1 tarkoitettujen jäämä- ja aineryhmien valvonnan osalta, ja kyseiset maat on lisätty komission päätöksen 2000/159/EY(6), sellaisena kuin se on viimeksi muutettuna kolmansien maiden jäämiä koskevien suunnitelmien väliaikaisesta hyväksymisestä direktiivin 96/23/EY mukaisesti tehdyllä päätöksellä 2001/487/EY(7), liitteeseen. (3) Moldova on toimittanut hunajaa koskevan suunnitelman, jossa annetaan riittävät takeet direktiivin 96/23/EY liitteessä 1 tarkoitettujen jäämä- ja aineryhmien valvonnan osalta. (4) Jäämien valvontaa koskeva Norjan suunnitelma on hyväksytty EFTAn valvontaviranomaisen päätöksen N:o 223/96/KOL(8) mukaisesti. (5) Jäämien valvontaa koskeva San Marinon suunnitelma on hyväksytty EY-San Marino -yhteistyökomitean päätöksen N:o 1/94(9) mukaisesti. (6) Päätöstä 94/278/EY olisi muutettava hunajan tuonnin sallimiseksi sellaisista kolmansista maista, jotka noudattavat direktiivin 96/23/EY säännöksiä kyseisen tuotteen jäämienvalvontasuunnitelman hyväksymisen osalta. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/278/EY liitteen XIV osa tämän päätöksen liitteellä. 2 artikla Tätä päätöstä sovelletaan 1 päivästä syyskuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä syyskuuta 2001. Komission puolesta David Byrne Komission jäsen (1) EYVL L 62, 15.3.1993, s. 49. (2) EYVL L 290, 12.11.1999, s. 32. (3) EYVL L 120, 11.5.1994, s. 44. (4) EYVL L 57, 27.2.2001, s. 52. (5) EYVL L 125, 25.5.1996, s. 10. (6) EYVL L 51, 24.2.2000, s. 30. (7) EYVL L 176, 29.6.2001, s. 68. (8) EYVL L 78, 20.3.1997, s. 38. (9) EYVL L 238, 13.9.1994, s. 25. LIITE XIV OSA Luettelo kolmansista maista, joista jäsenvaltioiden on sallittava hunajan tuonti (AR) Argentiina (AU) Australia (BG) Bulgaria (BR) Brasilia (CA) Kanada (CL) Chile (CN) Kiina (CU) Kuuba (CY) Kypros (CZ) Tsekki (EE) Viro (GT) Guatemala (HR) Kroatia (HU) Unkari (IL) Israel (IN) Intia (LT) Liettua (MT) Malta (MX) Meksiko (MD) Moldova (NI) Nicaragua (NZ) Uusi-Seelanti (NO) Norja(1) (PL) Puola (RO) Romania (SI) Slovenia (SK) Slovakia (SM) San Marino(2) (SV) El Salvador (TR) Turkki (US) Yhdysvallat (UY) Uruguay (VN) Vietnam (ZM) Sambia (1) Hyväksytty EFTAn valvontaviranomaisen 4 päivänä joulukuuta 1996 tekemän päätöksen N:o 223/96/KOL mukaisesti. (2) Hyväksytty EY-San Marino -yhteistyökomitean 28 päivänä kesäkuuta 1994 tekemän päätöksen N:o 1/94 mukaisesti.